《慈元殿》
明代·张诩

厓山尚说慈元殿，死事多传杨太妃。势力尽消名分在，江山犹太主人非。

伤心北骑腥尘满，回首西山日色微。一自沧波沈玉后，贞风人叹古来稀。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。